Rino Serra/Tèra mìa/05


Lum 
<center>
L'hai trovà 
Un vej lum 
Co 'l bambas 
Se lo nufio
Am fà strenze 'l nas,
Ma viscandlo la sèira per ca 
Am arpòrta ai vej di 'd la vijà; 
Mi m'arcòrdo coj di tant lontan
Quand mè pare e mia mare me tnisìo per man
E sortend a la sèira dòp sin-a, 's portavo a ca 'd l'avzin-a 
Ancor ricòrdo
Coma fussa jer, 
Quand ël vive a 
L'era tant pì sincer.
Andora vivìo 
Drinta 'l mè mond 
Ch'a l'era sens'àutr 
Mot bin pì giocond.
A la toa vivida fiama d'antlora 
Ël mè cheur a palpita ancora, 
Quand ij sòld a j 'ero mai basta
Quand an tre, as mangiava un piat ed pasta 
Ma an compens ed salada 'd sicòria
A-i na j'era da sechete la glòria.
Son passà 
Or ij temp 
Ed carestìa 
Ma  sai  pa 
S'or el temp 
Mej  a  sia 
Mi sai mach
Che se tomo a col temp 
Con le ali dla veja memòria
Mi sento 'l mè cheur pì content
E pòch im 'ampòrta se a l'é fàula o stòria 
Mi am pias-ria torné a la lus del bambas 
O per grand concession a cola del gas.
Un bel seugn la nòstra vita j'era stàita coj temp là
e ògni còsa andarà drita
I pensavo noi masnà!

Rino Serra
Leteratura piemontèisa